**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K SISTEMIZACIJI DELOVNIH MEST IN ORGANIZACIJI DELA V RAZVOJNEM ODDELKU VRTCA V OSNOVNI ŠOLI KOZARA NOVA GORICA**

*PRAVNA PODLAGA:*

* 24. člen Pravilnika o normativih in kadrovskih pogojih za opravljanje dejavnosti predšolske vzgoje (Uradni list RS, št. [27/14](http://www.uradni-list.si/1/objava.jsp?sop=2014-01-1116), [47/17](http://www.uradni-list.si/1/objava.jsp?sop=2017-01-2275) in 43/18)
* 108. in 109. člen Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. in 25/17 – ZVaj)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Kozara Nova Gorica je na Občino Renče-Vogrsko dne 11. 11. 2019 vložila vlogo za izdajo soglasja:

* k organizaciji dela razvojnega oddelka vrtca v Osnovni šoli Kozara Nova Gorica (v nadaljevanju: OŠ Kozara),
* k sistemizaciji delovnih mest v razvojnem oddelku in
* k predlaganim novim zaposlitvam,

vse za obdobje od 1. 1. do 31. 8. 2020.

*RAZLOGI ZA SPREJETJE SKLEPA:*

Prvi odstavek 24. člena Pravilnika o normativih in kadrovskih pogojih za opravljanje dejavnosti predšolske vzgoje določa, da vrsto in število oddelkov ter število otrok v oddelku določi vrtec v soglasju z občino ustanoviteljico ter da se oddelki oblikujejo pred začetkom tekočega šolskega leta za celo šolsko leto. Ker bo razvojni oddelek vrtca zaradi predpisanih rokov uveljavitve Odloka o spremembah in dopolnitvah Odloka o ustanovitvi javnega zavoda Osnovna šola Kozara Nova Gorica lahko pričel z delovanjem šele v začetku januarja 2020, se konkretno zaproša za soglasje od 1. 1. do 31. 8. 2020.

108. člen Zakona o organizaciji in financiranju vzgoje in izobraževanja med drugim določa, da se prosta delovna mesta strokovnih in drugih delavcev v javnem vrtcu objavijo na podlagi sistemizacije delovnih mest, ter da sistemizacijo delovnih mest na podlagi normativov in standardov za vrtec določi ravnatelj v soglasju z ustanoviteljem.

*OCENA STANJA:*

**I. Oblikovanje razvojnega oddelka vrtca**

Iz obrazložitve predloga OŠ Kozara izhaja, da bo razvojni oddelek vrtca pričel delovati s 1. 1. 2020 in da bo deloval v prostorih Centralnega vrtca – Vrtca Nova Gorica. Skladno s predpisi Pravilnika o normativih in kadrovskih pogojih za opravljanje dejavnosti predšolske vzgoje je lahko v razvojni oddelek vključenih največ 6 otrok; glede na število do sedaj vpisanih otrok se bo oblikoval en oddelek s 5 vključenimi otroki.

Program v razvojnem oddelku se bo izvajal od 7. do 16. ure, glede na specifične potrebe otrok ga bosta sočasno izvajali dve strokovni delavki.

**II. Sistemizacija delovnih mest**

OŠ Kozara predlaga Občini, da izda soglasje k naslednji sistemizaciji zaposlenih v razvojnem oddelku vrtca:

* 1 vzgojitelj predšolskih otrok za polni delovni čas v obsegu 1 delovno mesto,
* 2 vzgojitelja predšolskih otrok – pomočnika vzgojitelja v skupnem deležu 1,25 delovnega mesta, in sicer:

- 1 vzgojitelj predšolskih otrok - pomočnik vzgojitelja za polni delovni čas v obsegu 1

delovno mesto in

- 1 vzgojitelj predšolskih otrok - pomočnik vzgojitelja za skrajšan delovni čas za 10 ur

tedensko v deležu 0,25 delovnega mesta.

**III. Predlagane nove zaposlitve**

Iz obrazložitve sistemizacije delovnih mest izhaja, da vzgojitelja predšolskih otrok ne bo potrebno na novo zaposliti, saj zavod s tem kadrom že razpolaga in bo potrebna samo notranja prerazporeditev že do sedaj zaposlene delavke na navedeno delovno mesto.

Skladno z navedenim javni zavod zaproša le za soglasje k objavi razpisa za naslednji delovni mesti:

* 1 vzgojitelj predšolskih otrok - pomočnik vzgojitelja za polni delovni čas v obsegu 1 delovno mesto in
* 1 vzgojitelj predšolskih otrok - pomočnik vzgojitelja za skrajšan delovni čas za 10 ur tedensko v deležu 0,25 delovnega mesta.

*CILJI IN NAČELA:*

Vrtec mora skladno s predpisi pridobiti soglasje občine ustanoviteljice k organizaciji dela in sistemizaciji delovnih mest.

*FINANČNE IN DRUGE POSLEDICE:*

Občine soustanoviteljice bodo za otroke, za katere so po veljavni zakonodaji dolžne poravnavati razliko med plačili staršev in ekonomsko ceno vrtca, to razliko poravnale na način, kot to velja za otroke, vključene v javni vrtec. V primeru, da bo v razvojni oddelek vrtca vključen otrok iz naše občine, se bodo plačila izvajala iz proračunske postavke »Ostali vrtci«. Kot izhaja iz obrazložitve sofinanciranja izpada do normativa, bi v primeru prostega (nezasedenega) mesta (izpad do normativa) delež Občine Renče-Vogrsko znašal 7,1 % oz. poprečno 25,33 EUR mesečno.

Pripravila:

Vladka Gal Janeš

Višja svetovalka I za družbene dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 24. člena Pravilnika o normativih za opravljanje dejavnosti predšolske vzgoje (Uradni list RS, št. 27/14, 47/17 in 43/18), 108. in 109. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. in 25/17 – ZVaj) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_. redni seji, dne \_\_\_\_\_\_ sprejel

**S K L E P**

1.

Občina Renče-Vogrsko daje Osnovni šoli Kozara Nova Gorica soglasje k organizaciji dela razvojnega oddelka, kot sledi:

* v Osnovni šoli Kozara Nova Gorica se v šolskem letu 2019/2020 oblikuje ena skupina razvojnega oddelka vrtca, v katerega se vključi največ 6 otrok,
* razvojni oddelek vrtca deluje v prostorih Centralnega vrtca - Vrtca Nova Gorica.

2.

Občina Renče-Vogrsko daje Osnovni šoli Kozara Nova Gorica soglasje k sistemizaciji delovnih mest v razvojnem oddelku vrtca v Osnovni šoli Kozara Nova Gorica za naslednja delovna mesta:

* 1 vzgojitelj predšolskih otrok za polni delovni čas v obsegu 1 delovno mesto,
* 2 vzgojitelja predšolskih otrok – pomočnika vzgojitelja v skupnem deležu 1,25 delovnega mesta, in sicer:

- 1 vzgojitelj predšolskih otrok - pomočnik vzgojitelja za polni delovni čas v obsegu 1

delovno mesto in

- 1 vzgojitelj predšolskih otrok - pomočnik vzgojitelja za skrajšan delovni čas za 10 ur

tedensko v deležu 0,25 delovnega mesta.

3.

Občina Renče-Vogrsko daje Osnovni šoli Kozara Nova Gorica soglasje k objavi razpisa za naslednji delovni mesti:

* 1 vzgojitelj predšolskih otrok - pomočnik vzgojitelja za polni delovni čas v obsegu 1 delovno mesto in
* 1 vzgojitelj predšolskih otrok - pomočnik vzgojitelja za skrajšan delovni čas za 10 ur tedensko v deležu 0,25 delovnega mesta.

4.

Vsa podana soglasja se nanašajo na obdobje od 1. 1. do 31. 8. 2020.

5.

Ta sklep prične veljati takoj.

Številka: Tarik Žigon

Bukovica, Župan